14/05/2013 | Administración LocalMunicipal
Noia
Rendas
Elevación a definitivo do acordo provisional de modificación da Ordenanza fiscal número 25, reguladora da taxa pola prestación do servizo da piscina municipal

ANUNCIO Elevación a definitivo do acordo provisional de modificación da ordenanza fiscal número 25, reguladora da taxa pola prestación do servizo da piscina municipal.1.–Transcorrido o prazo de exposición ao público do acordo provisional de modificación da Ordenanza fiscal número 25, reguladora da taxa pola prestación do servizo da piscina municipal, adoptado polo Pleno da Corporación con data 27/03/2013, e non sendo presentado, dentro do mesmo, reclamación algunha, dito acordo, así como a ordenanza fiscal anexa ao mesmo, elévase a definitivo, de conformidade co disposto no artigo 17.3 do Real decreto lexislativo 2/2004, de 5 de marzo, polo que se aproba o texto refundido da Lei das facendas locais.2.–O acordo de modificación e o texto íntegro da referida Ordenanza fiscal publicarase no BOP e será de aplicación a partir do día seguinte ao mesmo.3.–De conformidade co disposto no artigo 19.1 do R. D. lexislativo 2/2004, contra o presente acordo as persoas lexitimadas poderán interpoñer o correspondente recurso contencioso administrativo. En Noia, a 10 de Maio de 2013. O alcalde Asdo.: Rafael García Guerrero ANEXO ORDENANZA NÚMERO 25, REGULADORA DA TAXA POLA PRESTACIÓN DO SERVIZO DA PISCINA MUNICIPAL Art.1.º.–Fundamento e natureza. No uso das facultades concedidas polos art.133.2 e 142 da Constitución e polo art.106 da Lei 7/85, do 2 de abril, reguladora das base de réxime local, e de conformidade co disposto nos art.15 e 19 do Real Decreto Lexislativo 2/2004, de 5 de marzo, polo que se aproba o texto refundido da Lei de facendas locais, este Concello establece a taxa pola prestación dos servizos da piscina municipal Art.2.º.–Suxeito pasivo. Son suxeitos pasivos desta taxa as persoas físicas ou xurídicas e as entidades á que se refire o art.35.4 da Lei xeral tributaria, que soliciten a utilización das instalacións ou a prestación dos servizos suxeitos á taxa. Art.3.º.–Feito impoñible. Constitúe o feito impoñible desta taxa a utilización das instalacións deportivas da piscina municipal e a prestación do servizo de cursos. Art.4.º.–Beneficios fiscais. Aplicaranse os beneficios fiscais previstos en normas con rango de lei e nos tratados internacionais. Art.5.º.–Base impoñible. A determinación da contía que hai que pagar realizarase mediante o sistema de cota fixa segundo as tarifas recollidas no artigo seguinte. Art.6.º.–Tarifas. Art.7.º.–Devengo. Devengase a taxa e nace a obriga de contribuír dende que se solicite a prestación dos servizos regulados nesta ordenanza. Art.8.–Normas de xestión.1. Os usuarios que abonen a taxa pola entrada á piscina municipal terán dereito a utilizar as instalacións seguintes: • Piscina climatizada • Sauna • Baño relax • Sala de musculación 2. Os usuarios abonados terán dereito a utilizar as seguintes instalacións: • Piscina climatizada • Sauna • Baño relax • Sala de musculación • Actividade ximnasia mantemento 3. Aos efectos de bono de minusvalido, considérase persoa con minusvalía quen teñan a condición legal en grado igual ao 33 por cen. Os interesados deberán aportar certificación de minusvalía emitida pola órgano competente.4.–Os grupos escolares e asociacións serán como mínimo de dez persoas para poder levarse a cabo a actividade, salvo naqueles casos que, polas características do grupo, deban ser grupos mais reducidos.5. A efectos de determinar as inscricións que lles resulta de aplicación a cota cero, entenderase por primeira matrícula aquela formalizada con posterioridade a entrada en vigor da modificación da presente ordenanza, devengándose a taxa para aquelas inscricións que constitúan segunda ou posteriores matrículas en relación a dita data.6. A efectos de acreditar a relación de parella de feito para a cota reducida do abono familiar, deberá achegarse copia de inscrición no rexistro municipal de parellas de feito ou, calquera outra documentación que acredite a mesma.7. A acreditación da relación matrimonial para o bono familiar realizarase achegando copia do libro de familia.8. As liquidacións esixiranse mediante autoliquidación no suposto de altas como usuario da instalación ou na prestación do servizo e mediante recibo por padrón para a taxa vinculada os abonados nons períodos seguintes a alta. Art.9.–Infraccións e sancións tributarias. Para a cualificación das infraccións tributarias, así como das sancións que a elas corresponda en cada caso, estarase o disposto nos artigos 178 e seguintes da Lei xeral tributaria. DISPOSICIÓN FINAL A presente ordenanza fiscal entrará en vigor o día seguinte da súa publicación e producirá efectos mentres non se acorde a súa derrogación ou modificación.